PATVIRTINTA

Lietuvos vaikų ir jaunimo centro kavinės patalpų nuomos konkurso laikinosios komisijos 2015 m. birželio 22 d. protokolu Nr. 1

**LIETUVOS VAIKŲ IR JAUNIMO CENTRO**

**SVEČIŲ NAMŲ PATALPŲ VIEŠO NUOMOS**

**KONKURSO SĄLYGOS**

**I. BENDROSIOS NUOSTATOS**

* 1. Lietuvos vaikų ir jaunimo centras (toliau – LVJC), esantis Konstitucijos pr. 25, Vilniuje, įmonės kodas 190996278, viešojo konkurso būdu išnuomoja patikėjimo teise valdomą ilgalaikį materialųjį turtą (pastato, kuriame yra patalpos, unikalus numeris – 1098-7019-0017, žyma plane – 1C3p) Konstitucijos pr. 25, Vilniuje svečių namų patalpas (nuomojamų patalpų  indeksai – 1-1, nuo 1-8 iki 1-17 ir nuo 2-1 iki 2-12, plotas – 179,52 kv. metro,) (toliau – turtas).
  2. Turtas išnuomojamas 3 metams. Su nuomininku, visiškai įvykdžiusiu pagal nuomos sutartį prisiimtus įsipareigojimus, nuomos sutartis gali būti pratęsta ne ilgiau kaip 7 metams.
  3. Konkursas vykdomas vadovaujantis Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašu, patvirtintu Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto nuomos“, šiomis konkurso sąlygomis ir kitais teisės aktais.
  4. Nuomojamų patalpų paskirtis – Lietuvos vaikų ir jaunimo centro klientų, projektų dalyvių ir kitų asmenų apgyvendinimo paslaugų organizavimas.
  5. Nuomojamos patalpos išnuomojamos nuo 2015 m. liepos 21 d.
  6. Nuomojamų patalpų apžiūra vyks 2015 m. birželio 29 d. nuo 15.00 val. iki 16.00 val. adresu: Konstitucijos pr. 25, Vilniuje. Kontaktiniai telefonai pasiteiravimui – administracijos sekretorė Erika Verbickaite tel.: (8 5) 272 2355, 8 620 63566, arba el. paštu [centras@lvjc.lt](mailto:centras@lvjc.lt).
  7. Pradinis nuompinigių dydis – 672 Eur per mėnesį be PVM (PVM neskaičiuojamas).
  8. Nuomininkas moka nuompinigius kas mėnesį, už einamąjį mėnesį, bet ne vėliau kaip iki einamojo mėnesio 30 dienos pagal LVJC pateiktą sąskaitą.
  9. Nuomininkui laiku nesumokėjus nuompinigių, skaičiuojami 0,05 proc. dydžio delspinigiai nuo laiku nesumokėtos sumos už kiekvieną uždelstą dieną.
  10. Konkurse gali dalyvauti juridiniai asmenys, jų filialai, Europos ekonominės erdvės valstybėse įsisteigusios įmonės, organizacijos ir jų filialai Lietuvoje (toliau – konkurso dalyviai).

**II. REIKALAVIMAI KONKURSO DALYVIAMS**

* 1. Norintys dalyvauti konkurse konkurso dalyviai turi atitikti šiuos reikalavimus bei pateikti tai įrodančius dokumentus:
     1. turi būti įregistruoti teisės aktų nustatyta tvarka;
     2. turi turėti teisę užsiimti apgyvendinimo paslaugų teikimo veikla teisės aktų nustatyta tvarka;
     3. turi turėti ne mažesnę nei 5 metų patirtį apgyvendinimo paslaugų srityje;
     4. turi sumokėti pradinį įnašą, lygų paskelbtam 3 (trijų) mėnesių pradiniam nuompinigių dydžiui (2016 Eur) į LVJC sąskaitą LT73 7044 0600 0626 2074 (AB SEB bankas) banke ir pateikti patvirtintą pavedimo kopiją.
  2. Norintieji dalyvauti konkurse turi užtikrinti, kad teikiamos paslaugos atitikti teisės aktų nustatytus reikalavimus.

**III. PARAIŠKŲ** **PATEIKIMAS**

* 1. Vokai su paraiškomis pateikiami nuo 2015 m. liepos 3 d. (8.00-16.00 val.) iki 2015 m. liepos 7 d. 13.00 val. darbo dienomis (išskyrus pietų pertrauką nuo 12.00 val. iki 12.45 val.) tiesiogiai turto valdytojo įgaliotam atstovui administracijos sekretorei Erikai Verbickaitei (administracinės patalpos, cokolinis aukštas, priešais 4 kabinetą, adresu: Konstitucijos pr. 25, Vilniuje, telefonas (8 5) 272 2355, el. p. centras@lvjc.lt). Pavėluotai atneštas vokas su paraiška neatplėštas grąžinamas jį pateikusiam asmeniui.
  2. Paraiškos turi būti pateikiamos lietuvių kalba užklijuotame voke, ant kurio turi būti užrašyta: konkurso dalyvio pavadinimas ir adresas, turto, kurio nuomos konkursas buvo paskelbtas, pavadinimas, adresas ir nuoroda „Turto nuomos konkursui“. Voke turi būti pateikta:

3.2.1. paraiška, kurioje nurodoma konkurso dalyvio teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos, kontaktinio asmens telefono numeris, elektroninio pašto adresas (Konkurso sąlygų 1 priedas);

3.2.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

3.2.3. siūlomas konkretus nuompinigių dydis (Konkurso sąlygų 1 priedas);

3.2.4. oficialių dokumentų kopijos, patvirtinančios, kad konkurso dalyvis atitinka teisės aktų reikalavimus ir turi teisę užsiimti apgyvendinimo paslaugų teikimo veikla (Konkurso sąlygų 2.1.2 punktas), patvirtintos antspaudu (jeigu jis privalo turėti antspaudą) ir įgalioto atstovo parašu;

3.2.5. konkurso dalyvio ar jo įgalioto asmens sąskaitos, į kurią viešo konkurso organizatorius turi pervesti grąžinamą pradinį įnašą, rekvizitai (Konkurso sąlygų 1 priedas);

3.2.6. patvirtinimas, kad vykdydamas nuomos sutartį konkurso dalyvis užtikrins Konkurso sąlygų 2.2 punkte nustatytus reikalavimus (Konkurso sąlygų 1 priedas);

3.2.7. paaiškinimas, kokiam tikslui konkurso dalyvis naudos nuomojamą turtą.

* 1. Kartu su voku pateikiama banko kvito arba mokėjimo pavedimo, liudijančio įmokėtą 3 mėnesių pradinio nuompinigių dydį, patvirtinta kopija.
  2. Nuomotojo įgaliotas atstovas:

3.4.1. registruoja konkurso dalyvius LVJC svečių namų patalpų nuomos viešo konkurso dalyvių registracijos pažymoje (toliau – registracijos pažyma);

3.4.2. išduoda konkurso dalyvio registracijos pažymėjimą;

3.4.3. užrašo ant voko konkurso dalyvio registracijos eilės numerį.

**IV. VOKŲ SU KONKURSO DALYVIŲ PARAIŠKOMIS ATPLĖŠIMAS,**

**NUOMOS SUTARTIES SUDARYMAS**

* 1. Vokai su konkurso dalyvių paraiškomis bus atplėšiami 2015 m. liepos 7 d.   
     13 val. 30 min. LVJC administracinėse patalpose, adresu: Konstitucijos pr. 25, Vilnius, posėdžių salėje, cokoliniame aukšte. Dalyvauti konkurse turi teisę įregistruoti konkurso dalyviai arba jų įgalioti atstovai. Konkurso dalyviai arba jų įgalioti atstovai turi pateikti komisijai konkurso dalyvio registracijos pažymėjimą ir asmens tapatybę patvirtinantį dokumentą.
  2. Konkursą laimi dalyvis, atitinkantis visus konkurso reikalavimus ir paraiškoje nurodęs didžiausią nuompinigių sumą. Jeigu tokią pat sumą (didžiausią) pasiūlo keli dalyviai, laimėtoju pripažįstamas dalyvis, anksčiau įregistruotas registracijos pažymoje.
  3. Pradinis konkurso laimėtojo įnašas įskaitomas į nuompinigius.
  4. Kitiems konkurso dalyviams pradinis įnašas per 5 darbo dienas po komisijos protokolo, kuriuo nustatomas viešo konkurso laimėtojas, pasirašymo grąžinamas į jų nurodytą sąskaitą banke. Jei konkurso dalyvis, pripažintas viešo konkurso laimėtoju, per 10 darbo dienų nuo komisijos protokolo pasirašymo dienos nesudaro nuomos sutarties, pradinis įnašas jam negrąžinamas.
  5. Nuomotojas ir konkurso laimėtojas arba jo įgaliotas atstovas ne anksčiau kaip po 3 darbo dienų ir ne vėliau kaip per 10 darbo dienų nuo konkurso komisijos protokolo pasirašymo dienos pasirašo nuomos sutartį. Ji sudaroma vadovaujantis Lietuvos Respublikos civiliniu kodeksu ir laikantis valstybės ilgalaikio materialiojo turto nuomos pavyzdinės sutarties formos, pateiktos Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Lietuvos Respublikos Vyriausybės 2001 m. gruodžio 14 d. nutarimu Nr. 1524, 1 priede.
  6. Jeigu konkurso laimėtojas arba jo atstovas neatvyko pasirašyti nuomos sutarties per 10 darbo dienų nuo komisijos protokolo pasirašymo dienos, konkurso rezultatai komisijos sprendimu anuliuojami ir konkursas laikomas neįvykusiu.
  7. Nuomotojas, pasirašęs nuomos sutartį, privalo ne vėliau kaip per 5 darbo dienas nuo nuomos sutarties įsigaliojimo perduoti konkurso laimėtojui arba jo atstovui nuomojamą turtą pagal Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Lietuvos Respublikos Vyriausybės 2001 m. gruodžio 14 d. nutarimu Nr. 1524, 2 priede pateiktą Valstybės ilgalaikio materialiojo turto perdavimo ir priėmimo aktą.

|  |  |  |
| --- | --- | --- |
|  |  |  |

Lietuvos vaikų ir jaunimo centro svečių namų patalpų viešo nuomos konkurso sąlygų 1 priedas

**LIETUVOS VAIKŲ IR JAUNIMO CENTRO**

**SVEČIŲ NAMŲ PATALPŲ VIEŠO NUOMOS KONKURSO**

**PARAIŠKA**

\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Įmonės teisinė forma, pavadinimas |  |
| Įmonės adresas |  |
| Įmonės kodas |  |
| Įmonės vadovo vardas, pavardė |  |
| Telefono numeris |  |
| Fakso numeris |  |
| El. pašto adresas |  |
| Nr. sąskaitos, į kurią turi būti grąžinamas pradinis įnašas |  |

Šia paraiška pažymime ir patvirtiname, kad sutinkame su visomis konkurso sąlygomis, nustatytomis:

1. Lietuvos vaikų ir jaunimo centro svečių namų patalpų nuomos viešo konkurso sąlygose;
2. Valstybės ilgalaikio materialiojo turto nuomos sutarties projekte;
3. kituose nuomos dokumentuose.

Patvirtiname, kad vykdydami nuomos sutartį užtikrinsime visus konkurso sąlygų 2.2 punkte nustatytus reikalavimus ir siūlome:

|  |  |  |
| --- | --- | --- |
| **Eil. Nr.** | **Paslaugų pavadinimas** | **1 (vieno) mėnesio 179,52** **kv. metrų ploto patalpų nuomos kaina, Eur\*** |
| 1. | Lietuvos vaikų ir jaunimo centro svečių namų patalpų nuoma |  |

\* Konkurso dalyvis turi nurodyti Lietuvos vaikų ir jaunimo centro svečių namų patalpų nuomos kainą eurais. Kaina nurodoma ne daugiau kaip 2 skaitmenų po kablelio tikslumu.

**Kartu su paraiška pateikiame šiuos dokumentus:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.Nr. | Pateiktų dokumentų pavadinimas | | | | | | Dokumento puslapių skaičius | |
|  |  | | | | | |  | |
|  |  | | | | | |  | |
|  | | | | | | | | |
|  | |  | | | | | | |
| (Konkurso dalyvio, jo įgalioto asmens pareigų pavadinimas) | | |  | (Parašas) |  | (Vardas ir pavardė) | |  |